Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisrael tähistas täna Mälestuspäeva teenistusel hukkunud sõdurite
ja terrorirünnakuis hukkunud tsiviilelanike mälestuseks.
Kairo kohus mõistis kukutatud president Morsi 20 aastaks vangi.
Saudi Araabia teatas, et lõpetab õhurünnakukampaania
Iraani toetatud houthi mässuliste vastu Jeemenis.
Iisrael tähistas täna Mälestuspäeva teenistusel hukkunud sõdurite
ja terrorirünnakuis hukkunud tsiviilelanike mälestuseks.
Iisraeli rajamisest peale
on teenistusülesannete täitmisel hukkunud ca 23 320 sõdurit,
millele tänavu lisandus 116 sõdurit.
Samal päeval mälestati ka
terrorirünnakuis hukkunud 2538 tsiviilelanikku.
Peaminister Netanyahu,
kelle vend Yoni hukkus teenistusülesannete täitmisel,
ütles leinavatele Iisraeli peredele,
et rahvas mäletab nende lähedaste
juudiriigi elluäratamiseks toodud ohvrit.
Mu vennad ja õed, leinavad pered!
Täna meenutab rahvas meie lähedasi,
kes hukkusid meie rahva ja maa elluäratamise nimel.
See on meie kõige raskem päev.
Soojad embused tugevdavad meid,
kuid ei too kaotusesse lohutust.
Valu lõhestab südameid,
lein lämmatab
ja igatsus ei kao kunagi.
Sel päeval langetavad iisraellased austuses ja tänus pea.
Shlomo Sokolsky väljendas kõrget hinda luuletuses Rosh Pina:
Mäe tippu ei vallutata ilma hauata mäe jalamil.
See on meie reaalsus viimased 67 aastat,
alates Iisraeli rajamisest, ja isegi varem.
Eelmisel aastal lisandus leinajate ridadesse uusi peresid,
sealhulgas nende pered,
kes hukkusid operatsiooni Protective Edge käigus,
et taastada rahu ja julgeolek Iisraeli linnades ja asulates.
Iisraeli sõdades langenute mälestuspäeval
meenutame nende kangelaslikkust, kes andsid oma elud
Iisraeli eksistentsi ja julgeoleku eest.
Peaminister Netanyahu kohtus Iisraeli Kaitsejõudude peastaabiga
ja kordas oma usku armee võimesse
tegeleda iga juudiriigi vastu tõusva ohuga.
Usun, et meil on vastus kõikideks tärkavateks ohtudeks.
Usun, et vastus on siin ruumis.
Usaldan IDF-i, usaldan teid, ja usaldan sind, peastaabiülem.
Nüüd Egiptusesse - Kairo kohus oli karm
Egiptuse kukutatud presidendi ja Moslemivennaskonna juhtide vastu,
mõistes Mohamed Morsi ja veel 12 20ks aastaks vangi.
Morsi seisis kohtukongis,
kui kohtunik Youssef otsuse otseülekandes ette luges.
Mohamed Mursi al-Ayat
ja Mohamed Mohamed Ibrahim al-Beltagy
ja Essam al-Din Mohamed Hussein al-Arian
ja Wagdy Abdel Hamid Mohamed Ghoneim -
20 aastaks sunnitöövangi politsei järevalve all.
Vaikust!
... viis aastat ja kohtumenetlustasud
jõu ja vägivalla, vahistamiste
ja kinnipidamise ja füüsilise piinamise eest.
See on esimene kohtuotsus Morsi vastu,
kes lubab tühistada 2013. a sõjaväelise riigipöörde,
mida juhtis tollane armeejuht Abdel Fattah al-Sisi.
Pärast Morsi kukutamist massimeeleavalduste järel
korraldas hiljem presidendivalimised võitnud al-Sisi kampaania
Moslemivennaskonna vastu.
Rahvusvaheliselt tunnustatud terrorirühmituse Hamas katusühendus
Moslemivennaskond on Sisi sõnul osa terrorivõrgustikust,
mis kujutab eksistentsiaalset ohtu nii araabia- kui läänemaailmale.
Valge Maja esindaja sõnul
teeb Egiptuse ekspresidendi süüdimõistmine USA-le muret.
Need kohtuotsused teevad USA-le muret.
Egiptlastel, vaatamata parteilisele kuuluvusele,
on õigus võrdsele ja õiglasele kohtumõistmisele,
ja et sh austataks nende õigust nõuetekohasele menetlusele.
Me ei anna põhjalikke kommentaare, enne kui oleme uurinud kohtuotsust
ja selle aluseid,
mis peagi ilmselt avalikustatakse.
Hr Morsile, nagu kõigile teistelegi süüdistatutele,
tuleb tagada nõuetekohane menetlus.
Ja USA on jätkuvalt vastu
politiseeritud arestidele ja kinnipidamistele.
USA jätkab dialoogi Egiptuse valitsusega
selle poliitilise suuna
ning inimõiguste ja poliitreformide teemal.
Need jäävad USA jaoks kahtlemata
tähtsateks bilateraalseteks prioriteetideks.
Konfliktist Jeemenis -
Saudi Araabia teatas, et pärast ligi kuu kestnud õhureide,
lõpetatakse õhurünnakukampaania
Iraani toetatud houthi mässuliste vastu Jeemenis.
Koalitsiooni juhtkond teatas täna,
et lõpetas operatsiooni Decisive Storm
Jeemeni valitsuse ja presidendi palvel,
kes tundsid,
et operatsiooni peamised eesmärgid on saavutatud.
Käik vihjab, et kampaania järgmine faas on pigem poliitiline,
eriti seoses ligi kuu kestnud pommitamistega,
mis hävitasid Jeemeni armees houthi liitlaste raskerelvastuse.
Vaenutegevus pole aga lõppenud.
Saudi armee esindaja sõnul jätkab saudide juhitud koalitsioon
jahti houthi militantidele.
Koalitsioon jätkab tegevust,
et takistada houthi militantide liikumist ja operatsioone Jeemenis.
Usukaaslastest šiia houthisid toetav Iraan tervitas relvarahu.
USA teatas operatsioonist,
mille käigus paigutatakse Jeemeni lähedale lennukikandja,
et tagada merel vaba liiklus ja kaubandus.
Operatsiooni eesmärgiks
on säilitada vaba mereliiklus ja kaubandusvool
Adeni lahel ja Punases meres.
See on oluline maailma kaubandusregioon,
mis hõlmab energiakaubandust, kuid ka teisi kaupu,
mis liiguvad läbi selle maailmajao
Punasest merest Suessi kanali kaudu Vahemerre
olulistele Euroopa turgudele.
Ka teisel pool Adeni lahte on olulised kaubandusturud.
Teade järnges USA presidendi Obama hoiatusele Iraani suunas
mitte saata Jeemenisse relvi, mis ohustaksid regiooni laevaliiklust.
Hetkel on neil laevad rahvusvahelistes vetes.
Hoiame mõningaid oma laevu Pärsia lahe regioonis põhjusega.
Kindlustamaks, et säilib vaba mereliiklus.
Ütlesime neile, et kui Jeemeni rühmitustele
saadetakse relvi, mis ohustavad mereliiklust,
on see probleem.
Me ei saada segaseid sõnumeid, saatsime väga selged sõnumid.
Loodan, et suudame Jeemeni olukorra maha rahustada.
Mis puudutab meresid, siis oleme meie valitsev jõud.
Koordineerime samme tihedalt kõigi oma liitlastega regioonis
ja saadame sõnumi,
et uue regionaalse konflikti asemel tuleb see maha rahustada.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri